Dont a ra diaesoch din skriv un notenn natur bemdez ? Emañ ret din diwall ur seurt ! Ochpenn-se er prantad-mañ, normalamant, e ta biskoazh aesoch gwelet traoù nevez é tisoch en natur ! An nevez-hañv a zo àr an hent...    Komz a rin deoch neuze bremañ a zaou evn am eus  bet gwelet dech; unan anezhe non ket daet da benn a ouiet fasipl petra eo, met moarvat eo ar Sidan-prad (pipit farlouse): un evn mistr a-walch, un hirik a lost, livoù gell sklaer get tarchoù teñvaloch... àr ur wezenn bupli bet diskaret dar gaouad avel foll diwezhañ e oa. Aet eo àr nij e-raok ma m behe bet amzer der studiiñ gwell. Ur chenderv en deus, met hennezh ne za nemet dan hañv, hag ar Sidan-koad eo (pipit des arbres). Evel ma lâr o anvioù brezhonek (anvioù nem eus ket me klevet em chornad,  re nevez savet int) e vez gwelez kentoch ar sidan-prad er lechioù digor, pradoùier pe parkoùier, hag ar sidan-koad lech ma vez gwez (na bout ne vev ket er choadoù naket, kentoch er lannoùier ma ne farian ket).  Ar re-se nint ket e-mesk ar re aesañ da ziforch, nemet pen em lak ar sidan-koad da lâret e gan en ur ziskenn ag ur wezenn, e zivaskell digor getoñ.  Pand on é komz ag ar chan, er memes tro em eus bet klevet ur vouezh é sevel a vesk ar gwez; mouezh unan ag ar ganerion kentañ  e-touezh ar pign-pigned; ar pign-pign a vez graet ag ar Pinson des arbres e-kostez an Alre. Anvioù arall: ar pint, ar pintig; e-kostez Gregam e vez graet ar chouarchaer anezhañ. Al labous pemp gwenneg ivez e lechioù zo. Tout an anvioù-se àr bouez kouarchaer a za ag ar griadenn Pint !Pign ! a glever gete forzh lies.  Ar wezh-mañ ne oa ket choazh kalz a lañs get kan an hani am eus klevet met dont a ray. Gwir eo e oa un tamm skornet an amzer dech, evel hiniv... 